7. ΑΝΑΓΚ. ΝΟΜΟΣ υπ’ αριθ. 1387 της 4/4 Ιαν. 1950 Περί συμπληρώσεως των διατάξεων του Ν.Δ. 588 του 1948 «περί ελέγχου της Πίστεως». Άρθρον 1 Η Νομισματική Επιτροπή πέραν των υπό του άρθρου 5 του Ν.Δ. υπ’ αριθ. 588/1948 προβλεπομένων κυρώσεων δύναται δι’ αποφάσεως αυτής να επιβάλλη και τας ακολούθους κυρώσεις κατά της υπευθύνου Τραπέζης. α)Ν’ αυξάνη το ποσοστόν των αναγκαστικών παρά τη Τραπέζη της Ελλάδος καταθέσεων αυτής. β)Ν’ αυξάνη το επιτόκιον των υπό της Τραπέζης της Ελλάδος χρηματοδοτήσεων της υπευθύνου Τραπέζης. Άρθρον 2 1.Πάσα παράβασις των διατάξεων του Ν.Δ. 588 του 1948 «περί Ελέγχου της Πίστεως» και των εις εκτέλεσιν αυτού εκδιδομένων αποφάσεων της Νομισματικής Επιτροπής συνιστά αξιόποινον αδίκημα τιμωρούμενον κατ’ έγκλησιν της Νομισματικής Επιτροπής δια ποινής φυλακίσεως μέχρι πέντε ετών ή χρηματικής ποινής μέχρι πεντακοσίων εκατομμυρίων δραχμών, είτε και δι’ αμφοτέρων. Σελ. 124(γ) Τεύχος 1415 Σελ. 52 2.Αλληλεγγύως υπεύθυνοι της παραβάσεως υποκείμενοι εις την ποινήν της προηγουμένης παραγράφου θεωρούνται εκτός των εκτελεσάντων την αξιόποινον πράξιν ή παράλειψιν υπαλλήλων και ο Διοικητής ή Γενικός Διευθυντής της υπευθύνου Τραπέζης, ως και ο υπό του Καταστατικού της Τραπέζης οριζόμενος εντεταλμένος Σύμβουλος αυτής. 3.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν εις την Βουλήν. 12.Θ.β.7 ΄Ελεγχος της πίστεως 